Jabarkan Lakonan dari Cara Delevingne dalam bahasa melayu

Delevingne melakonkan peranan filem pertamanya dalam filem 2012 Anna Karenina sebagai Puteri Sorokina. Pada bulan Ogos 2013, Delevingne mengumumkan bahawa beliau akan menyuarakan DJ stesyen radio Non-Stop-Pop FM dalam permainan video Grand Theft Auto V, yang menjadi produk hiburan yang paling cepat terjual dalam sejarah.

Pada bulan Jun 2014, Delevingne membuat penampilan TV pertamanya dalam episod terakhir siri ketiga Playhouse Presents. Delevingne melakonkan watak Chloe, bertentangan pelakon veteran British Sylvia Syms.

Delevingne melakonkan watak Melanie dalam filem thriller psikologi British, The Face of an Angel,. Filem ini menerima ulasan bercampur tetapi lakonan Delevingne dipuji.

Pada 24 Oktober 2014, beliau membintangi dalam satu sketsa untuk acara komedi TV tahunan yang dipanggil The Feeling Nuts Comedy Night, ditayangkan di Channel 4 dan telah direka untuk meningkatkan kesedaran mengenai kanser testis. Sebulan kemudian, beliau muncul dalam video muzik kumpulan Afrika Selatan, Die Antwoord untuk lagu mereka, Ugly Boy. Kemudiannya pada bulan Disember 2014, Cara membintangi Reincarnation, sebuah filem pendek oleh Karl Lagerfeld untuk Chanel bersama-sama Pharrell Williams dan Geraldine Chaplin.

Pada bulan Februari 2015, Delevingne muncul dalam video muzik ASAP Ferg untuk lagunya Dope Walk. Pada bulan Mei 2015, beliau juga berada dalam video muzik Taylor Swift, Bad Blood.

Delevingne membintangi dalam adaptasi novel John Green, Paper Towns (2015), sebagai Margo Roth Spiegelman. Filem ini mengutip $12,650,140 pada minggu pembukaan di Amerika Syarikat, yang meletakkannya di tempat keenam dalam box office.

Delevingne juga dijadualkan akan muncul dalam enam filem yang akan datang dimana yang pertama adalah Kids in Love, sebuah drama British. Barisan pelakon mengandungi ramai pelakon muda termasuk Will Poulter dan Alma Jodorowsky sebagai watak utama bersama-sama Sebastian de Souza dan Delevingne yang melakonkan watak Viola. Beliau melakonkan watak Henrietta dalam filem romantik Tulip Fever. Beliau juga melakonkan watak Kath Talent dalam filen London Fields, berdasarkan novel 1989 dengan tajuk yang sama oleh Martin Amis. Beliau melakonkan watak seekor ikan duyung dalam filem fantasi 2015 Pan.

Pada bulan Disember 2014, ia telah diumumkan bahawa Delevingne telah menyertai barisan pelakon Suicide Squad, sebuah filem superhero berdasarkan komik DC dengan tajuk yang sama. Beliau akan melakonkan watak Enchantress, seorang penjahat dengan kebolehan ajaib. Beliau akan membintangi bersama Rihanna dalam filem Luc Besson, Valerian and the City of a Thousand Planets, sebuah adaptasi daripada siri komik Valérian and Laureline, yang akan memulakan pengambaran pada bulan Disember 2015 dan dijadual ditayangkan pada tahun 2017.

Lakonan Delevingne telah menerima ulasan bercampur, namun dia tidak pernah mendapat latihan atau bimbingan formal. Beliau berkata, dia tidak memberi perhatian kepada orang-orang yang ragu-ragu terhadap keupayaan lakonannya.